Frankenstein (film 1910)

"Frankenstein" on 1910. aasta USA tummfilm, esimene film Frankensteini monstrumist. Võtted kestsid 3 päeva.

Aastaid loeti seda "kadunud filmide" hulka, kuid 1970. aastate keskel tuli üks allesjäänud eksemplar välja ühe filmikollektsionääri kogust.

Süžee
Film põhineb Mary Shelley 1818. aasta romaanil "Frankenstein".

Noor Frankenstein läheb kolledžisse teadust õppima. Koju naastes hakkavad teda huvitama küsimused elu ja surma ümber ja nii tekibki tal unistus ise üks elusolend luua. Ta viib oma plaani täide, kuid loodetud perfektse inimese asemel tuleb eksperimendist välja aga koletis.

Osatäitjad
Augustus Phillips (dr Frankenstein)
Charles Ogle (monstrum)
Mary Fuller (dr Frankensteini kihlatu)

Ameerika Ühendriikide õudusfilmid
Mustvalged filmid
Ameerika Ühendriikide tummfilmid
Lühifilmid
1910. aasta filmid